MTE 1904 – Nyíregyházi Spartacus FC előzetes
Szerző: Lencse Gyula | Dátum: 2016-08-12 19:22:02
Nyíregyháza előzetes:
Vasárnap 17.30. órás kezdéssel MTE – Nyíregyházi Spartacus NB- II mérkőzésre kerül sor a Wittmann Parkban. A szerdai siófoki bajnoki mérkőzés után vasárnap ismét pályára lép az MTE. Nem is akárki ellen, hisz a bajnoki címre aspiráló Nyíregyháza lesz az ellenfelünk. A Spartacust a 2015 /16 bajnoki szezonra az MLSZ, licenc problémák miatt több más volt első osztályú klubbal együtt a harmad osztályba száműzött. A klub vezetése a döntést nem fogadta el és bírósághoz fordult az MLSZ ellen, amit első fokon meg is nyert. Azzal a céllal vágtak neki a következő szezonoknak, hogy két éven belül visszakerülnek az NB-I- be. Révész Bálint tulajdonos megtartotta vezető edzőjét Mátyus Jánost és gyakorlatilag az NB- I –ben szereplő összes játékosát köztük több külföldi játékost is. Az NB- III bajnokság Keleti csoportját fölényesen megnyerték. A mostani szezon kezdetén a szabályok és a versenykiírás miatt megváltak idegenlégiósaiktól, de többek között leszerződtették a volt válogatott Rudolf Gergelyt. Nyilvánvaló, hogy ellenfelünk céljai, lehetőségei, játékoskerete különböznek a miénktől, de megújult stadionunkban szeretnék egy jó és eredményes játékkal megörvendeztetni várhatólag a mérkőzésre szép számban kilátogató szurkolóinkat.
Ahhoz, hogy eredményesek legyünk a Nyíregyháza ellen, extra teljesítményt kell nyújtanunk védekezésben, támadásban egyaránt. Bízunk közönségünk buzdításában, akik 12. játékosként segíthetnek hozzá minket egy jó eredmény eléréséhez.
Darázs Péter, aki fiatal kora ellenére a Kozármisleny és a Siófok ellen is kezdőként lépett a pályára.:
Nehéz mérkőzésre számítok, a Nyíregyháza erősebb ellenfélnek tűnik. A Siófok mérkőzés miatt van egy kis hiányérzetem. Ha sikerül kijavítani a szerdai hibákat, akkor bízhatunk a pont vagy pontok megszerzésében.